AlmaznayaGroza/cyrillic-language-classification huggingface dataset:
Анда

Анда (Латин үсгээр Anda, Кирилл Монгол үсгээр Анд) нь Өвөр Монголын морин хуурч, товшуурч, бөмбөрч, хөөмийч, лимбэч, уртын дуучдаас бүрдсэн язгуур урлагийн хамтлаг юм. Анда гэдэг нь анд хэмээх үгийн Монгол бичгээр бичих галиг юм. == Байгуулагдсан түүх == Анда хамтлаг нь 2000 онд Өвөр Монголд өдрөөс өдөрт мартагдаж буй Монгол соёлыг Монгол түмэндээ, ялангуяа Монгол хүүхэд багачууддаа түгээн дэлгэрүүлэхээр байгуулагджээ. Чингэхдээ тус хамтлаг ард олны дунд мартагдаж буй хуучны дуу, аязуудыг Ар, Өвөр Монголоос эрэн хайн сэргээн дуулж, хөгжимдөхийн сацуу өөрсдөөн бас ая дуу бичиж тоглодог байна. Хамтлагийн гишүүдийн ихэнхи нь малчин гэр бүлд төрж өссөн бөгөөд хөгжмийн сургуульд суралцаж байхдаа бие биетэйгээ танилцан нөхөрлөж улмаар хамтлаг байгуулсан байна. == Гишүүд == Анх байгуулагдсанаас хойш хамтлагийн бүрэлдэхүүнд бага сага өөрчлөлт гарсан бөгөөд одоогийн байдлаар дараах гишүүдтэй байна. Хамтлагт Өргөн хэмээх нэртэй амьдаа нар байдаг. == Гадаад зах зээл == Анда хамтлаг 2011 оноос хойш жил бүр Их Британи, Америк, Австрали, Шинэ Зеланд улсуудын олон хотуудаар аялан тоглолт хийн Монгол соёлоо сурталчилж байна. == Холбоос == Хамтлагийн цахим сүлжээ

Source: original
Мелилья

Мелилья (Испани: Melilla [meˈliʎa], тар. ⵎⵕⵉⵜⵛ Мритк) нь Газар дундын тэнгисийн эрэг дээр, Марокко Улстай эх газраар хиллэх, Умард Африкт орших Испанийн хот юм. Мелилья нь Испанийн эксклав учир Европын Холбоонд ордог боловч тус холбооны нутаг дэвсгэрт үйлчлэх гаалийн эрх зүйн кодекст багтдаггүй онцлогтой. Мөн түүнчлэн Шенгений бүсэд энэ хот бас ордоггүй. Нийт 13,4 км² газар нутагт ойролцоогоор 96.487 хүн оршин суудаг (2019 оны мэдээ). Мелилья нь 1497 оноос хойш Испанийн мэдэлд байсан бөгөөд 1956 онд Франц ба Испанийн колоничлогч хүчнүүдээс Марокко улс тусгаар тогтноход ч Мелилья ба мөн л африк тивд орших Сеута хотууд Испанийн харьяанд хэвээр үлдсэн байдаг. == Байрлал == Мелилья нь африк тивийн хойг (Кабо де Трес Форкас) дээр орших ба хотыг тойрсон бүрэн бэхлэлттэй. Хоттой хамгийн ойрхон орших дараагийн хот нь өмнө зүгт арван километрийд зайд орших Марокко улсын Надор юм. == Засаг захиргааны хуваарь == Хот нийт найман дүүргээс (barrios) бүрдэнэ. == Түүх == Мелилья хотыг магадгүй Финикичүүд нийтийн тооллын өмнөх 1100 оны орчим «Русадир» гэх нэртэйгээр худалдааны газар болгох зорилгоор анхны сууринг байгуулсан гэж үздэг. Сүүлд нь тус сууринг Карфагенчууд эзэлсэн бол дараа нь нийтийн тооллын 42 онд Ромын аймаг болох Мавретани Тингитанад нэгдсэн Мавританийн Хант Улсын мэдэлд байсан аж. == Цахим холбоос == Албан ёсны цахим хуудас (испаниар)

Source: original
Андерсон Луис да Силва

Андерсон Луис да Силва (порт. Ânderson Luís da Silva; 1981 оны хоёрдугаар сарын 13-нд Сан-Паулу мужийн Ампару хотод төрсөн), Луизао (порт. Luisão) - Бразилийн хөлбөмбөгчин юм. Бразилийн шигшээд 47 гараалахдаа хоёр ДАШТ (2006, 2010) хоёр Холбоодын цомд (2005, 2009), гурван Америк тивийн цомд (2001, 2004, 2011) оролцсон. Түүнчлэн УЕФА Аваргуудын лигийн 5000 дахь түүхэн гоолын эзэн. Түүний дүү - Алекс Силва. == Замнал == 2010 оны тавдугаар сард Мадридын «Атлетико» багт 10 сая еврогоор элссэн. 2012 оны наймдугаар сарын 11-нд «Фортуна Дюссельдорф», «Бенфика» нөхөрсөг тоглолтонд багийн анд Хави Гарсиаг талбайгаас хөөлөө гэж Луизао шүүгчийг түлхэн унагааж ФИФА, Португалийн хөлбөмбөгийн холбооноос сахилгын шийтгэл (талбайд 2 сар гарахгүй байх, 2550 евроор торгуулах) хүлээж байв. 2014 оны гуравдугаар сарын 13-нд Европын чанартай тэмцээнд 117 дахь гараагаа «Тоттенхэм Хотспурын» эсрэг (3:1) 2013/2014 оны Европа лигийн шигшээ 16-д хийв. == Амжилт == Бразилын цомын эзэн: 2000, 2003 Сул-Минас цомын эзэн: 2001, 2002 Минас-Жерайс мужийн аварга: 2003 Бразилын аварга: 2003 Португалийн цомын эзэн: 2004, 2014 Америк тивийн цомын эзэн: 2004 Португалийн аварга: 2005, 2010, 2014 Португалийн супер цомын эзэн: 2005 Холбоодын цомын эзэн: 2005, 2009 Португалийн лигийн цомын эзэн: 2009, 2010, 2011, 2014 == Гадны холбоос == Профайл - СамбаФут Профайл - Футпедиа Профайл - soccernet Загвар:2001 оны Америкийн цомд Бразилын хөлбөмбөгийн шигшээ Загвар:2003 оны Алтан цомд (КОНКАКАФ) Бразилын хөлбөмбөгийн шигшээ Загвар:2004 оны Америкийн цомд Бразилын хөлбөмбөгийн шигшээ Загвар:2005 оны Холбоодын цомд Бразилын хөлбөмбөгийн шигшээ Загвар:2006 оны ДАШТ-д Бразилын хөлбөмбөгийн шигшээ

Source: original
Цаг хуваах

Тооцооллын хувьд цаг хуваах гэдэг нь даалгавар эсвэл хэрэглэгч бүрт багахан хэмжээний боловсруулалтын хугацаа өгөх замаар олон даалгавар эсвэл хэрэглэгчдийн дунд тооцоолох нөөцийг нэгэн зэрэг хуваалцах явдал юм. Даалгавар эсвэл хэрэглэгчдийн хооронд энэхүү хурдан шилжих нь нэгэн зэрэг гүйцэтгэх хуурмаг байдлыг бий болгодог. Энэ нь нэг хэрэглэгчид олон ажлыг хамтад нь гүйцэтгэх боломжийг олгодог буюу олон хэрэглэгчийн сессүүдийг идэвхжүүлдэг. 1960 онд хөгжиж дэвшсэн, 1970-аад онд тооцооллын томоохон загвар болон гарч ирсэн нь тооцооллын түүхэн дэх томоохон технологийн өөрчлөлтийг илэрхийлэв. Олон хэрэглэгчдэд нэг компьютертэй зэрэгцэн харьцах боломжийг олгосноор цаг хуваах нь тооцоолох чадвар олгох зардлыг эрс бууруулж, хувь хүмүүс болон албан байгууллагууд компьютер эзэмшихгүйгээр компьютер ашиглах боломжийг олгож, компьютерийн интерактив хэрэглээг дэмжсэн. шинэ интерактив програмуудыг хөгжүүлэх.

Source: original
Францын ерөнхийлөгч

Франц улсын Ерөнхийлөгчид (албан ёсоор- Бүгд Найрамдах Франц улсын Ерөнхийлөгч, франц. Président de la République Française;) хэлнэ. Францын түүхэнд Нэгдүгээр Бүгд Найрамдах улсын үед төрийн тэргүүний үүргийг янз бүрийн хамтарсан байгууллагууд гүйцэтгэж байсан бөгөөд дараах Бүгд Найрамдах үед Үндсэн хууль Ерөнхийлөгчийн албан тушаалыг тогтоож өгсөн (1848 оны Үндсэн хуулиар Хоёрдугаар Бүгд Найрамдах улсын Ерөнхийлөгч, 1875 оны Үндсэн хуулиар Гурав дахь Бүгд Найрамдах улсын Ерөнхийлөгч, 1946 оны Үндсэн хуулиар Дөрөв дахь Бүгд Найрамдах улсын Ерөнхийлөгч, 1958 оны өнөөгийн мөрдөж байгаа Үндсэн хуулиар Тав дахь Бүгд Найрамах улсын Ерөнхийлөгч нарыг тус тус тогтоож өгчээ). == Дөрөв дахь Бүгд Найрамдах улс (франц. Quatrième République) == Жюль Винсен Ориоль (1884-1966) франц. Jules Vincent Auriol, 1947 оноос 1954 он хүртэл Ерөнхийлөгчийн алба хашсан. Жюль Гюстав Рене Коти (1882-1962) франц. Jules Gustave René Coty, 1954 оноос 1959 он хүртэл Ерөнхийлөгчийн алба хашсан. == Тав дахь Бүгд Найрамдах улс (франц. Cinquième République) == генерал Шарль Андре Жозеф Мари де Голль (1890-1970) франц. Charles André Joseph Marie de Gaulle, 1959-1969 онуудад 18 дахь Ерөнхийлөгч байсан. Жорж Жан Раймон Помпиду (1911-1974) франц. Georges Jean Raymond Pompidou, 1969-1974 онуудад 19 дахь Ерөнхийлөгч байсан. Валери Жискар д'Эстен (1926-2020) франц. Valéry René Marie Georges Giscard d’Éstaing, 1974-1981 онд 20 дахь Ерөнхийлөгчийн алба хашсан. Франсуа-Морис-Адриен-Мари Миттеран (1916-1996) франц. François Maurice Adrien Marie Mitterrand, 1981-1995 онд 21 дахь Ерөнхийлөгч байсан. Жак-Рене Ширак (1932-2019) франц. Jacques René Chirac, 1995-2007 онд 22 дахь Ерөнхийлөгч байсан. Николя Поль Стефан Саркози де Надь-Боча (1955 онд төрсөн-) франц. Nicolas Paul Stéphane Sárközy de Nagy-Bócsa, 2007-2012 онд 23 дахь Ерөнхийлөгчөөр ажилласан байна. Франсуа Жерар Жорж Никола Олланд (1954 онд төрсөн) франц. François Gérard Georges Nicolas Hollande, 2012-2017 онд 24 дахь Ерөнхийлөгчийн алба хаасан. Эмманюэль Жан Мишель Фредерик Макрон (1977 онд төрсөн) франц. Emmanuel Jean-Michel Frédéric Macron, 2017-2022, 2022- өнөө хүртэл 25 дахь Ерөнхийлөгчөөр ажиллаж байна.

Source: original
Чолла

Чолла (전라도, чольла-ду) - Гуулин, Чусонь улсын үеэс тогтсон Солонгосын найман аймгийн нэг нь байв. Солонгосын хойгийн өрнө өмнөд хэсэгт байсан ба аймгийн төв нь Чоньжү хот байсан. Мөн Чэжү арлыг хамаарч байв. === Эртний улсын үе === Солонгосын түүхийн Самхань үед Чоллад Махань аймгийн холбоо оршин байв. 5-р зуунд Маханийг Пэгжэ нэгтгэсэн ба Пэгжэгийн өмнөд хэсэг нь Чолла байв. Тэр үед Чонбанд нутгийн төв суурин байв. Пэгжэг хөрш Шилла улс Тан улстай холбоолж дарснаар Чолла нь 660 оноос эхлэн Шиллагийн харьяанд оров. Шилла нутгийн 9 жү, 5 гён болгон хуваажээ. Ваньсань гэж байсан нь хожмын Чоньжү болно. Өмнөд хэсгийг Мүжү нутаг болгожээ. Гуулин улсын Сонжун вангийн үе, 983 онд Чоньжү-муг, Нажү-мүг, Сөнжү-муг болгосон ба 998 онд Сонжун ван улсаа 10 аймаг болгоход Чоньжу-мүгийг Каннам-ду (голын өмнөх аймаг) гэж, Нажү Сөнжү хоёрыг нийлүүлэн Хэян-ду (далайн эргийн аймаг) гэжээ. === 1018 оноос хойш === 1018 он, Хёнжун вангийн үед улсыг 5 аймаг болгон өөрчлөхөд Каннам-ду, Хэян-ду хоёрыг нийлүүлж Чолла-жү гэжээ. Аймгийн нэр нь Чоньжү болон Нажү хоёр хотын нэрийг нийлүүлсэнээс бүтсэн (-на нь -ла гэж дуудагсан). Чусонь улсын Тэжун вангийн үе 1413 онд улсыг 8 аймаг болгоход Чолла-ду буюу найман аймгийн нэг болжээ. === Орчин үе === 1895 онд Солонгосын Кужун хаан 8 аймгийг 23 тойрог болгоход Чолла нь Чоньжү, Нажү, Намвонь, Чэжү болон хуваагдав. 1896 онд Кужун хаан хуучин аймгийн нэрийг сэргээн 13 аймаг болгоход Чолла нь Өмнөд Чолла, Умард Чолла хоёр аймагт хуваагджээ. Өмнөд Солонгос 2005 онд Куанжүг салган өргөн хот болгосон. Чэжү мөн тусдаа онцгой аймаг байна.

Source: original
Мангуд

Мангуд нь 11-р зууны үед үүссэн нирун монгол угсааны эртний монгол овог, аймаг. Энэ аймаг нь 1120-иод оноос Хамаг Монголын ханлигийн бүрэлдэхүүнд багтах болж, Чингис хааны үед Хуйлдар сэцний удирдсан мангуд аймгийн цэргүүд дайн байлдааны их цэргийн манлайд явж байлдаж ялдаг байсан тул монголын түүхэн дэх алдартай аймгуудын нэг болсон. == Түүх == Энэ овгийн үүслийг Монголын Нууц Товчоонд "Бодончарын хүү Хабич баатар, Хабич баатрын хүү Мэнэн Тудун, Мэнэн тудуны хүү Начин баатар, Начин баатрын хөвүүн Уруудай, Мангуудай хоёр бүлгээ. Уруд, Мангуд овогтон болов" гэжээ. Рашид Ад-дины Судрын чуулганд "Тумбинэ ханы ахмад хүү Жагсугийн овгоос ноёхон, уруд, мангуд аймаг гарчээ" гэсэн нь Нууц товчооноос бага зэрэг өөр байдаг. Мангуд аймаг 1192 оныг хүртэл тайчууд аймгийг дагаж байснаа, Даланбалжудын 13 хүрээний тулалдаан Жамухын талд байлдсаны дараа Жамухын далан тогоонд Чоносын эрчүүдийг чанаж алсан харгислалын дараа, мангуд аймгийн ноён Хуйлдар сэцэн Тайчуудаас дүрвэж Чингис хаанд дагаар оров. Тэр үеэс хойш Чингис хааны удирдсан том жижиг бүхий л дайн байлдаанд цэргийн манлайд уруд аймгийн хамт явдаг байсан. 1206 онд Их Монгол Улс байгуулагдах үед Чингис хаанд түрүүнд дагаар орсон Жидай, Доголху чэрби болон Хуйлдар сэцэний хүү Мөнх халжа нарыг эцгийнх нь нэрээр мянганы ноён болгов. Их Монгол Улсын эхэн үеийн мангуд аймгийн цэргийн үүрэг нь орчин үеийнхээр элит, тусгай хүчний цэрэгтэй дүйцнэ. 1217 онд Мухулай ноёныг улсын ван болгон, Алтан улсыг дайлах зүүн жигүүрийн таван аймгийн цэргийг захируулсны нэг нь Мангуд аймаг байсан. 1235 онд Өгөөдэй хааны зарлигаар мангуд аймгийн ноён Мөнх халжад Алтан улсын эзлэгдсэн нутгаас Тай-ань жоугийн (泰安州) 20000 өрхийг соёрхосон нь 1319 оны байдлаар 5971 өрх болж, жил бүр гувчуурлан авах бөс даавуу нь 2425 жин. 1281 онд Хубилай хааны үед Хуйлдарын удмын захирсан мангуд аймагт Гүйянжоугийн (桂陽州) 21000 өрхийг шагнасан нь жилийн авах гувчуур нь 840 мөнгөн ембүү байв. Юань Улсын үед мангуд аймаг нь таван түшээ аймгийн нэгд багтаж явсан. Монголын байлдан дагуулалын үед мангудын зарим хэсэг нь Зүчийн удмын ханхөвүүдийг даган баруун зүгийг байлдан эзлэхэд оролцож, тэр хавийн нутгийг эзэгнэн захирах явцдаа түрэгжиж, овгийн нэр нь мангыт гэх нэртэй болсон. 14-р зууны сүүлээр Алтан Ордны улсын дотоодын дайнд Ногайн орд хэмээх шинэ ханлиг улсыг захирсан мангу овгийн Эдигэй ноён товойн гарч 1395-1419 оны хооронд Алтан Ордын хамгийн улс төр, цэргийн нөлөө ихтэй ноён болж, тоглоомын хаадыг дураараа залдаг нэгэн болсон. Зүчийн удмынхан аажмаар 15-р зуунд дундад ази руу нүүдэллэж, хуучин Цагадайн улсын нутагт хяналтаа тогтоох үед мангыт овог нь эхэндээ Шибаны удмын хаадын байгуулсан улсад зүтгэж байснаа 1747 оноос мангыт удмын ноёд Бухарын эмирт улсыг 1920 он хүртэл захирчээ. Орчин үед Казах, Узбек, Каракалпак зэрэг түрэг үндэстэний дотор мангытчууд аж төрж байна. Харин уугуул монгол нутагт мангуд овог нь Юань Улсаас хойш олон газар тархаснаас ар халхын бүрэлдэхүүнд бас уусан шингэсэн нь одоо Дорноговь, Дундговь, Өмнөговь, Сүхбаатар, Сэлэнгэ, Төв аймгийн нутагаар тархан аж төрж байна.

Source: original
Таамаглал

Таамаглал (pl.: hypotheses) нь аливаа үзэгдлийн талаар санал болгож буй тайлбар юм. Таамаглал нь шинжлэх ухааны таамаглал байхын тулд шинжлэх ухааны арга нь түүнийг шалгаж үзэхийг шаарддаг. Эрдэмтэд ерөнхийдөө шинжлэх ухааны таамаглалыг одоо байгаа шинжлэх ухааны онолоор хангалттай тайлбарлах боломжгүй өмнөх ажиглалт дээр үндэслэдэг. Хэдийгээр "таамаглал", "онол" гэсэн үгсийг ихэвчлэн сольж хэрэглэдэг ч шинжлэх ухааны таамаглал нь шинжлэх ухааны онолтой адил биш юм. Ажиллах таамаглал нь мэдлэгтэй таамаглал эсвэл бодлоор эхэлсэн үйл явцын цаашдын судалгаанд санал болгосон түр хугацаагаар хүлээн зөвшөөрөгдсөн таамаглал юм. Таамаглал гэсэн нэр томъёоны өөр утгыг албан ёсны логикт саналын өмнөх зүйлийг илэрхийлэхэд ашигладаг; Тиймээс "Хэрэв P бол Q" гэсэн саналд P нь таамаглалыг (эсвэл өмнөх) илэрхийлдэг; Q-г үр дагавар гэж нэрлэж болно. P нь (эсрэг баримт байж магадгүй) "What If" асуултын таамаглал юм. "Таамаглалын шинж чанартай байх" эсвэл "таамаглалын шууд үр дагавар гэж таамаглах" гэсэн утгатай таамаглал нэр томъёо нь "таамаглал" гэсэн нэр томъёоны эдгээр утгын аль нэгийг хэлж болно.

Source: original
Эмэгтэй хүн

Эм хүн эсвэл Эмэгтэй хүн, богиноор Эм гэдэг нь насанд хүрсэн эм хүйст хүнийг хэлнэ. Насанд хүрээгүйг нь охин (эмэгтэй хүүхэд) буюу гэнэ. Эмэгтэй хүнийг насны байдлаас хамааруулан бүсгүй, хүүхэн, авгай, эмгэн зэргээр нэрлэдэг. Эмэгтэй хvн бол энэ ертөнцийн эхлэл. Бага насны охид шилжилтийн нас руу орох үед бие физиологи болон зан авирын хувьд нэлээд өөрчлөгддөг. Энэ үед сарын тэмдэг ирж, хөх ургах, ааш араншин түргэн болох нь элбэг. Гэр бүлийнхэнтэйгээ таарамж муутай байх, хайр дурлалын хувьд гүнзгий байдаг нь хүн бүрийн өсвөр насанд тохиолддог зүйл юм. Энэ үе өнгөрсөний дараа бие хүн болон төлөвшиж, нийгэмд өөрийн байр сууриа олох анхны алхамаа хийж байдаг. Харин 18 нас хүрсэний дараа насанд хүрсэн гэж үздэг ба биологийн хувьд тогтворжино. Эмэгтэй хүний хувьд цэвэршилт нь 40-45 насны хооронд явагддаг. Манай дэлхий дээрх улс орон бүр өөр өөрийн ёс жаяг, соёл уламжлал, шашин шүтлэгээсээ хамаараад хүйсийн тэгш байдал, ялангуяа эмэгтэйчүүдийн эрхийг хязгаарласан хачин жигтэй хууль, дүрмийг бий болгож нийтээрээ дагаж мөрдсөөр байна. Жишээ нь Иранд охид, эмэгтэйчүүд эрэгтэй хүмүүс оролцсон спортын тэмцээн уралдааныг үзэх нь хориотой байдаг бол Саудын Арабт эм хүйстэй л бол цусан төрөл байсан ч хэн нэгнийг оршуулах ёслолд оролцох эрхгүй байдаг. Тэгвэл эдгээр хачирхалтай дүрэм, журмаас та бүхэнд хамгийн жигтэй 10 хоригийг хүргэе. 1.Саудын Араб - Эмэгтэйчүүдийн эрхийг хамгийн ихээр хязгаарладаг орнуудын тэргүүн Саудын Арабт 2001 оноос охид, эмэгтэйчүүдийг Барби тоглоом худалдан авахыг хорьсон бөгөөд оронд нь Дундад Ази болон Исламын орнуудад алдартай Фулла хүүхэлдэйг санал болгодог. 2.АНУ - Америкийн зүүн өмнөд хэсгийн Флорида мужид ганц бие болон бэлэвсэн эмэгтэйчүүд Ням гарагт шүхрээр үсрэхийг хориглодог гэнэ. 3.Саудын Араб - Эмэгтэйчүүд жолоо барих нь биеэ үнэлэлт, садар самуун болон гэр бүл салалтыг дэмжиж буй хэрэг гэж үзэн мөн хатуу хориглодог ажээ. 4.Ватикан - Хүн амын тоо, газар нутгаарынхаа хэмжээгээр дэлхийн хамгийн жижиг тусгаар улс болох Ватиканд эмэгтэйчүүд санал өгөх эрхгүй гэнэ. 5.Йемен - Йемений шүүхийн өмнө эмэгтэй хүнийг хагас хүн гэж үздэг бөгөөд эмэгтэйчүүд гэрчийн мэдүүлэг өглөө гэхэд шүүх түүнийг харгалзан үзэх нь бараг үгүй. 6.АНУ - Америкийн Делавэр мужийн Уайтсвилл гэдэг газар эмэгтэйчүүд эрэгтэйдээ гэрлэх санал тавих нь хориотой. 7.Итали - Италийн хойд хэсэгт орших Феррара хотод царай муутай эсвэл муу нэртэй эмэгтэйчүүдийг бяслагны үйлдвэрт орох нь хориотой байдаг гэнэ. 8.Энэтхэг - Энэтхэгийн Асара тосгонд дөчөөс доош насны эмэгтэйчүүд дэлгүүр хэсэх болон охидууд нь гудамжинд гар утас хэрэглэхийг хатуу хорьсон байдаг байна. 9.БНХАУ - Өмнөд хөрш БНХАУлсад эмэгтэйчүүд зочид буудлын угаалгын өрөөнөөсөө бусад газар нүцгэн явах нь хориотой. 10.Афганистан - Зэвсэгт мөргөлдөөн, алан хядах ажиллагаа, бослого үймээн гээд таагүй мэдээлэлтэй байнга нэр холбогддог Афганистанд эмэгтэйчүүд дуу чимээ гаргадаг эсвэл өндөр өсгийтэй гутал өмсөх, чанга инээх гэх мэт энгийн зүйлсийг хатуу хориглосон байдаг ажээ. == Цахим холбоос == FemBio - олон улсын нэр хүндэд хүрсэн эмэгтэйчүүдийн намтар

Source: original
Телангана

Телангана (лат-га. Telangana) - Энэтхэг улсын харьяа, нутгийн дорно өмнөд биед оршдог муж. 112 мянган км² газар нутаг, 35 сая хүн амтай. Албан ёсны бөгөөд нутгийн хэл нь тэлүгү, урдү. == Газар зүй == Энэтхэгийн хойгийн дорно өмнөд хэсэгт оршдог. Махараштра, Чаттисгар, Карнатака, Андра Прадеш мужтай хиллэдэг. Кришна, Годавари гэсэн хоёр мөрний сав газрын ихэнх хэсэг Телангана мужаар дайрдаг. Газар тариаланд тохиромжтой үржил шимт газартай. Жилд 700-1500 мм хур тунадастай. Өвөлдөө 22-23 °C температур, зундаа 42 °C температур халуун дулаан байдаг. == Хүн ам зүй == Хүн амын 77% тэлүгү, 12% урдү хэлээр хэлэлцэнэ. Тус хоёр хэл мужид албан ёсоор хэрэглэгдэгддэг. 2011 оны байдлаар хүн амын 66.46% бичиг үсэгт тайлагдсан. Үүнээс эрэгтэйд 74.95%, эмэгтэйд 57.92% байгаа. Нутгийн хүн амын 85% хиндү, 12.7% лал, 1.3% христийн шашин шүтлэгтэй. === Хот суурин === Томоохон хот (2011 оны байдлаар): Хайдарабад - 6,809,970 хүнтэй, Варангал - 811,844, Низамабад - 311,152. == Түүх == Хайдарабад нутаг 1948 оныг хүртэл нутгийн хаант ёстой байсан. Олон нэрийн улс халалцан оршжээ. 1724-1948 оны хооронд Их Могол Улсын залгамж болсон урдү хэлт Асаф Жахын улс Хайдарабадыг эзэн мэдэж байв. 1947 онд Энэтхэг улс Британийн колоничлолоос гарч тусгаар тогтноход Хайдарабадын эзэн ноён нэгдэхийг хүсээгүй болохоор 1948 онд Энэтхэг цэргийн хүчээр Хайдарабадыг нэгтгэжээ. Албан ёсны хэлийг англи болгов. 1956 оны засаг захиргааны өөрчлөн байгуулалтаар ард түмний хэл яриаг үндэслэн Хайдарабадыг Андра Прадеш, Бомбей (дараа нь Махараштра, Гужарат болж хуваагдсан), Карнатака гурван мужид салган хувааж өгчээ. 1969 оноос эхлэн Андра Прадеш мужид нэгдсэн Хайдарабадын хэсэг салан тусгаарлах хөдөлгөөн эхлүүлжээ. 2000-аад он гарсанаас хойш хөдөлгөөн улам идэвхжиж 2014 онд Телангана муж нутаг тасдан байгуулагдсан.

Source: original
Чөлөөт бөх

Чөлөөт бөх (англи. freestyle wrestling, франц. lutte libre) - Бөхийн спортын нэг төрөл бөгөөд Олимпын төрөлд ордог тодорхой тогтоосон дүрэм журмын дагуу янз бүрийн мэх (тэвэрч шидэх, эргүүлэх, дэгээдэх гэх мэт) ашиглан өрсөлдөгч тус бүр нөгөөгөө далан дээр нь тавихыг зорьдог эсвэл 10 оноо авч ялдаг хоёр тамирчны хоорондын тэмцээн юм. Тэмцээн 3 минутаар 2 үе барилддаг, дундаа 30 секундийн завсарлага-амралттай. Сонгомол бөхийн барилдаанаас ялгаатай нь хөл мэх хийдэг онцлогтой. == Чөлөөт бөхийн дэлхийн алдартнууд == Каори Итё - дэлхийн 10 удаагийн аварга Саори Ёшида - дэлхийн 13 удаагийн аварга Александр Медведь - дэлхийн 7 удаагийн аварга Бувайсар Сайтиев - дэлхийн 6 удаагийн аварга Сергей Белоглазов - дэлхийн 6 удаагийн аварга Арсен Фадзаев - дэлхийн 6 удаагийн аварга Махарбек Хадарцев - дэлхийн таван удаагийн аварга Абдулрашид Садулаев - дэлхийн таван удаагийн аварга Леван Тедиашвили - дэлхийн дөрвөн удаагийн аварга Сослан Андиев - дэлхийн 4 удаагийн аварга Жон Смит - дэлхийн 4 удаагийн аварга Мустафа Дагыстанли - дэлхийн 3 удаагийн аварга Брюс Баумгартнер - дэлхийн 3 удаагийн аварга Рисако Кавай - дэлхийн 3 удаагийн аварга Иван Ярыгин - дэлхийн аварга Мавлет Батиров - дэлхийн аварга Жорж Мехнерт Кустаа Пихлаямэки Йохан Рихтхоф Ёожиро Уэтаке Ким Ил Ён

Source: original
Гэндэндарамын Эрдэнэбат

1990-ээд оны нийтийн монгол дууны гол төлөөлөгч Гэндэндарамын Эрдэнэбат 1960 онд Монгол улсын Хэнтий аймгийн Өмнөдэлгэр сумын нутагт эцэг Гэндэндарамын хөвүүн болон төрсөн. УБИС, ОXУ-ын Екатеринбург хотын хөгжмийн их сургуулийг дуурийн дуулаач, багш мэргэжлээр дүүргэж эх орондоо ирээд үндэсний болоод сонгодог дуурийн олон дүрийг бүтээв. Түүний «Цэнхэрийн голоор нутагтай», «Аавын нутаг», «Тэмээн сүргийн говь», «Гэргий», «Нутгийн зам», «Элбэрэл», «Орчлонгийн сайхан хүүхнүүд», «Гэртээ ирлээ» зэрэг олон дуу түмэн олны сонорыг мялаасан. Хожим Эрдэнэбат УДБЭТ-ийн захирал, дараа нь БСШУЯ-ны Соёл Урлагийн Бодлогын Газрын дарга, тэр үеийн Хөгжим Бүжгийн Коллеж буюу Монголын Үндэсний Консерваторийн захирал, Засгийн Газрын Хэрэгжүүлэгч Агентлаг Соёл Урлагийн газрын дарга, улмаар 2020 оноос шинээр байгуулагдсан Соёлын яамны төрийн нарийн бичгийн даргаар ажиллажээ. == Шагнагдсан нь == Монгол Улсын Гавьяат Жүжигчин /1997-06-14.No123/ == Эх сурвалж == Хан Хэнтий нутгийн алдартнууд УДБЭТ: Гавьяатууд

Source: original
Бие даагч

Бие даагч гэдэг нь аль нэг улс төрийн намд харьяалагддаггүй улс төрчийг хэлнэ. Бие даагчдын зарим нь аль ч улс төрийн намын бодлогыг үл дэмжих буюу төвийг сахисан байр суурь баримталдаг бол нэг хэсэг нь аль нэг улс төрийн намтай хамтран ажилладаг буюу хуучин аль нэг намын гишүүн байсан байдаг. Түүнчлэн үлдсэн хэсэг нь аль нэг намын дэмжлэгийг хүлээх нь бий. == Монгол улсад == Монгол Улсын Их Хурлын сонгуулийн тухай хуульд заасан ёсоор сонгуульд бие даан нэр дэвшихийн тулд 801 хүний гарын үсэг цуглуулах ёстой байдаг нь улс төрийн нам байгуулахад тавигдах шаардлагатай ижил юм. Бие даагчид аль нэг намын эрх ашгийг илэрхийлдэггүй тул ард түмний дуу хоолойг парламентийн танхимд хүргэдэг гэгддэг боловч хүч султай байдаг. === Улсын Их Хуралд сонгогдож байсан бие даагчид === 1992 он Гэндэнсамбуугийн Зуунай - МАХН-ын гишүүн 2000 он Ламжавын Гүндалай - Хожим Ардчилсан Намд элссэн бөгөөд нэг хэсэг Ард Түмний Намыг байгуулан даргаар нь ажиллаж байсан, одоо Ард Түмнээ Хайрлая намын дарга 2004 он Ринчиннямын Амаржаргал - АН-ын гишүүн Дүрзээгийн Одхүү - АН-ын гишүүн Ядамсүрэнгийн Санжмятав - АН-ын гишүүн 2008 он Зоригийн Алтай 2012 он Хаянгаагийн Болорчулуун - Хожим МАН-д элссэн Сайнхүүгийн Ганбаатар Цэрэнпилийн Даваасүрэн - Хожим МАН-д элссэн 2016 он Самандын Жавхлан

Source: original